**Автобиография**

**на чл.-кор. Георги Костов Милев**

**Дата и място на раждане: 22.09.1933, гр. Перник.**

**Образование**

* **Средно: 1948-1951 г., Народна мъжка гимназия „Хр. Смирненски“ гр. Димитрово (Перник);**
* **Висше образование: 1951-1956 г. Инженерно-строителния институт (сега Университет по архитектура, строителство и геодезия).**

**Специализации в страната и в чужбина**

* **1956:Специалност: Геодезия, фотограметрия и картография;**
* **1970 г. във Германия, Щутгарт - Университет Щутгарт, 2.5 г., защита на дисертация.**

**Владеене на чужди езици: немски, френски, руски – писмено и говоримо, ползва английски и други езици.**

**Научни звания и научни степени**

* **1973 г. – Д-р инж. на Щутгартския университет, приравнено на д-р инж.;**
* **1976 г. – Ст. н. II ст. (доц.);**
* **1985 г. – Ст. н. I. ст. (проф.);**
* **1988 г. – Чл.-кор. на Баварската академия на науките, Германия;**
* **1996 г. – Чл.-кор. на Международната инженерна академия в Русия;**
* **2008 г. – Чл.-кор. на БАН.**

**Научна дейност:**

* **Монографии и научни книги в България и чужбина – брой: 16**

* Съвременни геодезически методи за изследване на деформации. С., Техника, 1978, 264. (Г. Милев);
* Untersuchung zur geodätischen Bestimmung von Rutschungserscheinungen und vertikalen Krustenbewegungen. WAFV d. Uni. Hannover, 1984, № 133, 328 S (Pelzer, H., G. Milev, hersg);
* Geodätische Methoden zur Untersuchung von Deformationen. Stuttgart. Konrad Wittwer Verlag. 1985, S. 286, (G. Milev);
* Електронни и лазерни геодезически инструменти и технологии в строителството. С. Техника. 1986 г., 192 (Г. Милев, Л. Чешанков);
* Инструментални методи за изследване на опасни геодинамични процеси. Колективна монография под редакцията на Г. Милев и Х. Пелцер. С. БАН. 1992. 508;
* Европейската референтна система в България. Монография, „М. Дринов”– БАН (интердисциплинарна колективна монография, автор и редактор), 2006, 196;
* Geodynamics of the Balkan Peninsula. Reports on Geodesy. Warsaw University of Technology, No 5(80), 2006, 650 (Monograph, Milev, G. H. Dabovski Eds. and Autors);

**Приложна геодезия – Инженерна геодезия – 3 книги, под формата на единна монография**:

– Проектиране и приложение на устройствените и на генералните планове.С. СГЗБ.„Авангард “. 2017. 330 (монография, Милев, Г., И. Милев)

* Основи, системи и технологии в Инженерната геодезия**.** С. СГЗБ.„Авангард“. 2017. 498 (монография, Милев, Г., И. Милев)**;**
* Изграждане на линейни обекти, на сгради, съоръжения, монтаж на технологично оборудване. Планове на изградените комплексни обекти.С. СГЗБ.„Авангард“. Предпечатна подготовка 2019. 780. **(**монография, Милев, Г., И. Милев);

В световната литература, за съжаление, няма направена систематизация, обобщение, структуриране и представяне на проблемите на „Приложната геодезия“ (теория и практика) като едно цяло, като обособена област от науката Геодезия. Същото си отнася и за Инженерната геодезия. Тези монографични трудове са предназначени да решат тези проблеми на „Инженерната геодезия “ и обобщено тези на Приложната геодезия.

* **Учебници и учебни ръководства:** **6**
* Geodäsie (in Deutsch). G. Milev, I. Milev С. UАСG. 2012. 336;
* Инженерна геодезия. С. Техника, 1989, 264 (учебн. II прераб. изд.)
* Практикум по инженерна геодезия. С. Техника. 1993, 116 (четвърто стереот. издание);
* Геодезия в строителството. С. Техника. 2005. 292 (Георги Милев, Христо Духовников) – 7 издание;
* Геодезия IV. С., Техника. 1975. 389. (Цонков, Н., М. Даскалова, Г. Милев).
* **Брой научни публикации в страната и чужбина: общо 585**
* Автор е на няколко статии и **редактор** на статиите по геодезия от Българска енциклопедия на БАН, както и на Физико-математическа и техническа енциклопедия на БАН.
* Untersuchung der Spannung – und Vervormungszustands des Körpers aus geodaetischen bestimmten Verschiebungen. – In: XVIII Intern. Kongr. FIG, Toronto, Canada, 1-11 June 1986. Commission 6. Vortr.608.2, 186-204
* Generalized dynamic Model with Stresses and Deformations. – In: 5th Intern. (FIG) Symp. on Deformation Measurement, 6-9 June 1988, Fredericton, New Braunswick, Canada. S 15
* Влияние на геодинамичните процеси върху геодезическите мрежи. Геод., картогр., земеустр. 2003, 5-6, 3-10 (Г. Милев, С. Григоров**)**
* Geodetic aspects in the assessment of the least square method. Comptes rendus de l'Académie bulgare des Sciences. 2015, 1035-1043 (Georgi Milev)
* **Брой научни доклади в страната и чужбина; публикувани научни доклади – 260;**
* **публикувани на чужди езици – 130;**

* **Научни статии – 150;**
* **Потвърдени цитирания в страната и чужбина:**

**–** Над 200 отзива и цитирания;

**Други активности в областта на науката:**

* **Участие в научни съвети (СНС, НС към институти или университетски звена)**
* Бил е член неколкократно и Зам. председател на Специализирания научен съвет по Геодезия и Маркшайдерство при ВАК;
* Член на научните съвети на ЛГСЗОТ и ЦЛВГ при БАН;
* Член на ВАК – 2 мандата;
* Член на научни журита – многократно.
* **Участие в редколегии, включително като главен редактор (в чужбина или в България):**
* Главен редактор на списание „Геодезия, картография, земеустройство“ от 1997 г. и сега, в момента;
* Главен редактор на научните сборници от ежегоден Международен симпозиум „Съвременните технологии, образованието и професионалната практика в геодезията и свързаните с нея области“ – 30; на български и английски език;.
* Член на редакционната колегия на Геодинамика (Geodynamics), от 2015 г. : Науковий журнал. Лвов, Украйна, национален университет. Лвовска политехника.
* ***Участие в експертни комисии и съвети в качеството на представител на науката (брой):***
* 2 мандата член – и един зам.- председател на Комисия по Науките за Земята от Фонда “Научни изследвания“ към МОН.;
* **Патенти, изобретения, внедрявания, полезни модели (за всяка позиция се записва в скоби броя):**

* Две авторски свидетелства за нови устройства към геодезическите инструменти: теодолит за измерване на вертикални ъгли и коти и за устройство за ексцентрични измервания, с които се създава възможност за изменение височината на алиадата и за ексцентрични измервания. Реализирани от фирмата Цайс, Йена, ГДР в два техни геодезически инструмента.
* **Участие в национални и международни проекти (посочва се техния брой, включително като ръководител на проекта); над 40**

Участвал е и е ръководил много научно-изследователски теми и проекти, свързани с различни геодезически и интердисциплинарни проблеми, някои от които са с национален, международен и интердисциплинарен характер, например:.

* Инициатор и участник в създаване на Европейската диференциална спътникова навигационна система за определяне на местоположение (EUPOS), проект, който обхваща Централна и Източна Европа;
* GPS-кампаниите през 1992 и 1993 г. на територията на България съвместно с IfAG (Федерална служба по картография и геодезия, Германия) и с Военнотопографската служба (ВТС) при Министерството на отбраната за включването на България в Европейската референтна система - EUREF;
* Международен проект UNIGRACE за унифициране на гравиметричните системи на Централна и Източна Европа – ръководител от българска страната на проекта, впоследствие резултатите от него са световно приети като еталонни за Европа;
* Международен проект CERGOP – Централен европейски, регионален геодинамичен проект, който продължава и сега – ръководител от българска страна. Един от резултатите – Интердисциплинарна монография „Геодинамика на Балканския полуостров“, под негова редакция и авторство в отделни части
* Изследване на деформации на сгради, съоръжения и терени; изследване на свлачища; изследване на съвременни вертикални и хоризонтални движения на земната кора; изследване на ефекти от земетресения върху сгради, съоръжения и терени; автоматизирани системи за рекултивация на терени; инструментални методи в геотехниката и строителството; изследване на деформации и свлачища и др.; Един от резултатите под нормативен документ „Инструкция за изследване деформациите на сгради и съоръжения чрез геодезически методи“;
* Многократно е бил ръководител от българска страна и на редица международни проекти по линията на КАПГ, по линията на двустранното и многостранното научно сътрудничество на ЛГСЗОТ и БАН с Италия, Германия, Виетнам и др.;
* Редица изследвания на чл.-кор. проф. Г. Милев са свързани с конкретни райони на България и с важни инженерни обекти от национално значение, като: земетръсния регион на Кресненското дефиле; Свлачищните явления – цялото Черноморско крайбрежие и специално край гр. Балчик, и северно от гр. Варна; поречието на р. Дунав, и останалата част на страната;
* Проекти за трасиране, контролиране и изследване на деформации на обекти със сложни, оригинални, пространствени решения: Двореца на спорта и културата във Варна; зала „Фестивална” в София; козирката на стадион „Герена” в София, Волиерата на Зоопарка в София и др.; Метрополитена в София; телевизионните кули на връх „Копитото" на Витоша, в гр. Русе, в Североизточна България и изследване на такива в останалата част от страната; Мост-естакадата край гр. Варна; виадукта „Бебреш"; някои язовирни стени и редица други. Участвал е също при изграждането на покривите на Олимпийския стадион в Мюнхен, Германия, 1972 г., представляващ сложна пространствена конструкция и сложна геометрия;

* Въз основа на резултатите от българското участие в международни проекти, ръководени от наша страна от него, територията на България е интегрирана в координатно (съвместно с проф. М. Минчев), височинно, гравиметрично и геодинамично отношение с тази на Европа и практически със световната геодезия.
* **Основни научни и други творчески постижения и приноси:**

Обхващат широк спектър от природонаучния, инженерен и останалия друг аспект на геодезията и свързаните с нея области, в голямата си част на интердисциплинарна основа и се отнасят главно до:

- Развитие на теорията на обработка на геодезическите измервания (Метод на най-марките квадрати - разширение на общия случай, усъвършенстване на тригонометричната нивелация, Развитие на алгоритми и софтуерна реализация, системи за обработка на самостоятелни равнини и височинни мрежи);

- Развитие на теорията и практиката на изследване на деформации на

инженерни и обекти и комплекси от тях и на геодинамиката: извод на зависимости, доказване на нови връзки, класификации систематизация, обобщение, структуриране и представяне на проблемите;

- Развитие на теорията и практиката на инженерната геодезия (вж. научна дейност – трите монографии);

- Развитие и използване на референтни системи в геодезията и на глобални навигационни спътникови и други системи за измерване и определяне на местоположение (идеята за създаване Европейска система за определяне на местоположение – EUPOS и участие в нейното реализиране);

- Развитие и интегриране на българската с Европейската, респ. Световната геодезия чрез реализиране на международни проекти, включително и на територията на България в координатно, височинно, гравиметрично и геодинамично отношение;

- Проектантска, експертна - включително международна както и образователна, популяризаторска, педагогическа и други приложни дейности, предимно на интердисциплинарна основа.

**Преподавателска дейност**

* **От 2001–2016 г. изнася лекции, води упражнения и учебни практики по „Геодезия” и „Инженерна геодезия” на студенти от УАСГ – Хидротехнически и Транспортен факултет – немско езиково обучение.**
* **Упражнения и лекции в геодезически ф-т на Университет Щутгарт, 1973 г.**

**Защитили докторанти (брой):**

* **5, двама са професори.**

**Професионална биография. Заемани управленски позиции в научни и университетски институции**

* **1978 г. – ръководител на проблемна група и научен секретар на Централната лаборатория по висша геодезия (ЦЛВГ), при БАН**
* **Същата година преминава на работа в новосъздадената Лаборатория по геотехника на слаби земни основи и терен (ЛГСЗОТ) при БАН.**
* **От 1978 г. – ръководител на секция „Инженерна и локално динамична геодезия” в ЛГСЗОТ;**
* **1978-1989 г. – научен секретар на ЛГСЗОТ при БАН;**
* **По-късно е отново в ЦЛВГ;**
* **2005 г. до 2010 г. е в Института по водни проблеми на БАН, чл.-кор.;**
* **От 2010 г. до момента е в Института за космически изследвания и технологии (ИКИТ) при БАН.**

**Обществена дейност в страната и чужбина**

* Председател на Съюз на геодезистите и земеустроителите в България от 1990 до 2014 г. Член от 1953 г.; От 2014 почетен председател на Съюза;
* Индивидуален член на Международната асоциация по геодезия;
* 1992 г. до 1995 г. е бил и заместник- председател на Федерация на научно-технически съюзи (ФНТС) в България;
* Член на Съюз на учените в България от 1977 г., секция „Технически науки" и секция „Геолого-географски науки“.

**Награди – награждаван многократно с ордени, медали, грамоти**

* **Щутгартски университет през 1974, награда на Университета за високи научни постижения в неговата дисертация;**
* **СУБ през 1986 г. и 2008 г., съответно за 1 и за 2 монографии;**
* **Носител е на почетния знак „Марин Дринов” с лента на БАН през 2004 г;**
* **Орден „Кирил и Методий ”II ст.;**
* **Златна значка за наука „Проф. Асен Златаров” на Федерация на научно-техническите съюзи (ФНТС);**
* **Почетен член е на Международната федерация на геодезистите (МФГ);**
* **Почетен член на ФНТС;**
* **Почетен член на Камарата на техниката на ГДР;**
* **Почетен председател на Съюз на геодезистите и земеустроителите в България, от 2014, председател от 1990 до 2014 г.;**
* **Включен е в сборника „Златен фонд на българската наука“ (2). София. БАН „За буквите“. 2014. 600.**

**София, 06.08.2019 г. **